Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 693/11/5511	Žilina, 20.2.2012
EEČ : 2-43-61-2012

U Z N E S E N I E

Trestná vec:	obvinený XXXXX 
Zločin:	neodvedenie dane a poistného podľa § 277 odsek 1, odsek 2 písmeno b) Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Žilina
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
	ako štatutárny zástupca spoločnosti XXXXX XXXXX, s.r.o., so sídlom XXXXX, XXXXX XXXXX, IČO: XXXXX a odvádzateľ poistného na nemocenské poistenie, starobné poistenie, invalidné poistenie a poistenie v nezamestnanosti, poistné na úrazové poistenie, na garančné poistenie a na poistné do rezervného fondu / ďalej len poistné/ v období  od apríla 2010 do apríla 2011, pričom za mesiac apríl 2010 zrazil  zo mzdy zamestnancov poistné  vo výške 484,30€ splatné 31.05.2010,  za mesiac máj 2010 sumu vo výške 432,70€ splatné 30.06.2010, za mesiac jún 2010 sumu vo výške 465,90€ splatné dňa 02.08.2010, za mesiac júl 2010 sumu vo výške 489,00€ splatné dňa 31.08.2010,  za mesiac august 2010 sumu vo výške 466,20€ splatné dňa 30.09.2010, za mesiac september 2010 sumu vo výške 434,40€ splatné dňa 02.11.2010, za mesiac október 2010 sumu vo výške 585,50€ splatné dňa 30.11.2010, za mesiac november 2010 sumu vo výške 579,80€ splatné dňa 31.12.2010, za mesiac december 2010 sumu vo výške 621,70€ splatné dňa 31.01.2011, za mesiac január 2011 sumu vo výške 466,09€ splatné dňa 28.02.2011,  za mesiac február 2011 sumu vo výške 489,28€ splatné dňa 31.03.2011, za mesiac marec 2011 sumu vo výške  520,71 € splatné dňa 02.05.2011 a za mesiac apríl 2011 sumu vo výške 448,42€ splatné dňa31.05.2011, toto poistné však zadržal a neodviedol určenému príjemcovi aj napriek tomu, že v danom období mal dostatok finančných prostriedkov na jeho úhradu, čím Sociálnej poisťovni,  pobočka XXXXX, XXXXX, spôsobil škodu vo výške 6.484,30€
Právna veta:
lebo zanikla trestnosť činu
Odôvodnenie:
Vyšetrovateľ OR PZ OKP OEK Žilina uznesením sp. zn. ČVS:ORP-786/3-OEK-ZA-2011 zo dňa 28.10.2011 podľa § 206 ods. 1 Tr. por. vzniesol obvinenie XXXXX pre zločin neodvedenia dane a poistného podľa § 277 ods. 1, ods. 2 písm. b) Tr. zák. na vyššie uvedenom skutkovom základe. 

Po skončení vyšetrovania predložil vyšetrovateľ vyšetrovací spis tunajšej prokuratúre s návrhom na zastavenie trestného stíhania z dôvodu využitia účinnej ľútosti obvineným. Po preskúmaní spisového materiálu som sa s týmto návrhom a jeho odôvodnením stotožnil.

Vyšetrovaním bolo zistené, že Spoločnosť XXXXX XXXXX s.r.o. XXXXX č. XXXXX XXXXX , XXXXX bola založená dňa 10.09.2009, konateľmi spoločnosti sa stali XXXXX, XXXXX, XXXXX XXXXX a XXXXX, bytom XXXXX XXXXX XXXXX XXXXX XXXXX, ktorý však v spoločnosti podľa vyjadrenia konateľa XXXXX nebol činný, poskytol len finančné prostriedky pri založení spoločnosti.

	XXXXX ako štatutárny zástupca spoločnosti XXXXX XXXXX s.r.o., so sídlom XXXXX č. XXXXX XXXXX XXXXX XXXXX, IČO: XXXXX a odvádzateľ poistného na nemocenské poistenie, starobné poistenie, invalidné poistenie a poistenie v nezamestnanosti, poistné na úrazové poistenie, na garančné poistenie a na poistné do rezervného fondu / ďalej len poistné/ v období  od apríla 2010 do apríla 2011, pričom za mesiac apríl 2010 zrazil  zo mzdy zamestnancov poistné  vo výške 484,30€ splatné 31.05.2010,  za mesiac máj 2010 sumu vo výške 432,70€ splatné 30.06.2010, za mesiac jún 2010 sumu vo výške 465,90€ splatné dňa 02.08.2010, za mesiac júl 2010 sumu vo výške 489,00€ splatné dňa 31.08.2010,  za mesiac august 2010 sumu vo výške 466,20€ splatné dňa 30.09.2010, za mesiac september 2010 sumu vo výške 434,40€ splatné dňa 02.11.2010, za mesiac október 2010 sumu vo výške 585,50€ splatné dňa 30.11.2010, za mesiac november 2010 sumu vo výške 579,80€ splatné dňa 31.12.2010, za mesiac december 2010 sumu vo výške 621,70€ splatné dňa 31.01.2011, za mesiac január 2011 sumu vo výške 466,09€ splatné dňa 28.02.2011,  za mesiac február 2011 sumu vo výške 489,28€ splatné dňa 31.03.2011, za mesiac marec 2011 sumu vo výške  520,71 € splatné dňa 02.05.2011 a za mesiac apríl 2011 sumu vo výške 448,42€ splatné dňa 31.05.2011, v celkovej sume 6.484,30€. 

Z výpisov z účtu spoločnosti vedených v XXXXX XXXXX XXXXX a.s. ako aj z pokladničnej knihy spoločnosti  je dostatočne preukázané, že spoločnosť disponovala finančnými prostriedkami na úhradu zrazeného poistného.

     Bolo zistené, že XXXXX ako konateľ spoločnosti XXXXX XXXXX s.r.o. počas vykonávaného vyšetrovania uhrádzal  zrazené a neodvedené poistné nasledovne:

-	 Apríl 2010 - 484,30€, máj 2010  -432,70€ - tieto sumy boli priradené k uvedeným platbám za dané mesiace, nakoľko  podľa vyjadrenia Sociálnej poisťovne pri overovaní daného exekučného príkazu tento obsahuje aj nezaplatené mesiace na poistnom, apríl 2010, máj 2010. Daná suma bola uhradená vkladom v hotovosti na účet súdneho exekútora  dňa 06.06.2011 vo výške  1.000,- € na základe exekučného príkazu XXXXX EX 496/2011. Písomné vyjadrenie k tejto exekúcii sociálnej poisťovne, či akceptujú danú úhradu napriek žiadosti nebolo zo strany Sociálnej poisťovne doložené. Na základe uvedeného akceptujem predmetnú úhradu ako zaplatenie dlžného poistenia za uvedené mesiace,
-	Jún 2010                   - 465,90€   -   zaplatené v pokladni dňa 16.1.2012,
-	Júl 2010                   - 489,00€   -   zaplatené v pokladni dňa 16.1.2012,
-	August 2010            -  466,20€   -  zaplatené v pokladni dňa 16.1.2012,
-	September 2010    - 434,40€  -    zaplatené v pokladni dňa 13.02.2012 vo výške 448,42€,
-	Október 2010          -  585,50€  -  zaplatené  v pokladni dňa 16.01.2012,
-	November 2010       -  579,80€  -  časť zaplatená  na účet štátnej pokladnice vo výške 243,99€ na základe exekučného príkazu XXXXX EX 496/2011 dňa 23.09.2011 a zvyšná suma vo výške 335,81€ zaplatená dňa 14.02.2012 v pokladni, 
-	December 2010   -  621,70€  - zaplatené v pokladni dňa 13.02.2012,
-	Január 2011         - 466,39€   - dňa 18.01.2012 cez účet, potvrdená úhrada  na účet sociálnej poisťovne pripísaná suma  dňa 23.01.2012,
-	Február 2011       - 489,28€   - dňa 18.01.2012 cez účet, potvrdená úhrada  na účet sociálnej poisťovne pripísaná suma  dňa 23.01.2012,
-	Marec 2011         - 520,71€   - dňa 18.01.2012 cez účet, potvrdená úhrada  na účet sociálnej poisťovne pripísaná suma  dňa 23.01.2012,
-	Apríl 2011           - 448,12€   - dňa 18.01.2012 cez účet, potvrdená úhrada  na účet sociálnej poisťovne pripísaná suma  dňa 23.01.2012,
celkovo zaplatená suma 6.498,02€. Dlžná suma podľa uznesenia 6.484,30€.

Týmto využil účinnú ľútosť podľa ustanovenia § 86 písm. e/ Trestného zákona. Trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Pekara
prokurátor